रमणिका गुप्ता हमारे समय की महत्वपूर्ण लेखिका है। वे अपने राजनीतिक जीवन से ही समाज के तमाम मुद्दों पर बेबाकी से अपनी राय रखती आयी है और लड़ती आयी है। वे आज भी उसी जोश के साथ काम करती है। ‘समय के साथ‘ उनकी यह पुस्तक समय-समय पर लिखे लेखों का संग्रह है। इसमें कई तरह के लेख हैं जो कि लेखिका की पक्षधरता को स्पष्ट करते हैं। खासकर वे स्त्री मुद्दों को लेकर बहुत ही बेबाक रही है। समाज के तमाम रीति रिवाजों को चुनौती देते हुए यह लेखिका प्रतिवाद में विश्वास रखती हैं और निरंतर प्रतिवाद करती है। विकास की इस आंधी में वे लोग विस्थापित किये जा रहे हैं जो निहत्थे हैं। ऐसे में तमाम आदिवासी अपनी ही जमीन से विस्थापित किये जा रहे हैं। । रमणिकजी की यह किताब स्त्री, दलित, आदिवासियों के मुद्दों पर, और समसामयिक मुद्दों पर बहुत ही गहरे से बात करती है। जेंडर, क्लास और कास्ट जैसे हर मुद्दे पर यहां बात की गई है। भाषा की संरचना हो या समाज के मुहावरे या फिर कहावते या सामान्य भाषा मे कही जानेवाली बाते हो हर स्तर पर वे अपनी राय रखती है। विमर्श के दौर में हर विषय पर हर तरह से सोचा जा रहा है ऐसे में वे रीतिरिवाज तो सवालों के घेरे में आने ही है जो जड़ हो चुके हैं। इस किताब में ऐसे महत्वपूर्ण मुद्दों पर गहरे से विचार किया गया है।